runetrust/blame-folketinget-dk huggingface dataset:
Gitte Lillelund Bech (V), 2000-04-14:
Det andet spørgsmål går på, at hr. Søren Kolstrup nævnte den frygtede gøgeungeeffekt på daghøjskolerne: Er det, som Enhedslisten læser lovforslaget, sådan, at der faktisk vil være en gøgeungeeffekt, fordi man får presset de almindelige daghøjskolefag ud til fordel for FVU'en?
Thor Möger Pedersen (SF), 2012-03-27:
Det, der er diskussionens kerne, og som hr. Torsten Schack Pedersen og nu også hr. Ole Birk Olesen rejser spørgsmål om, er, hvorvidt det her forslag skal ses som et tiltag, der faktisk leverer et holdbart merprovenu, og det skal det, for det gør det efter gængse begreber.
Troels Lund Poulsen (V), 2026-01-16:
Så jeg tror, at hele spørgsmålet omkring oplysning i de ældre klasser, altså afgangsklasserne i folkeskolen, forsvarslinjer og så også faktisk at skabe nogle flere erhvervspraktikmuligheder i det danske forsvar for vores folkeskoleelever, er noget af det, og det er relativt banalt, som jeg tror kan gøre en forskel.
Ida Auken (RV), 2017-05-18:
Det kan være dødirriterende, og det er da megafrustrerende for nogle lande, men det er jo også det, der gør, at de andre lande ikke begynder at lave alle mulige særregler, hvor de giver meget større mulighed for at producere alt muligt crap – og jeg ved ikke, om man må bande på engelsk her i salen, beklager – som vi ikke vil have ind på vores markeder.
Peter Skaarup (DF), 2000-11-01:
Så vi har nok været meget dårlige til at formulere os, eller måske er der nogle partier herinde, der tænker, at fordi det nu er Dansk Folkeparti, der rejser en debat omkring de her ting, så skal vi søreme op på mærkerne, og så er der nok et eller andet fuldstændigt uacceptabelt formål med det hele.
Lene Jensen (S), 2004-03-26:
Det lovforslag, vi behandler her, er ligesom anden del af den her pakke, som hedder »Flere i beskæftigelse - lavere ledighed«, en såkaldt jobpakke, som allerede har fået rigtig mange tilnavne, som handler om forår, om panik, om hovsa, om bestikkelse, men selv om der er mange navne, er det for Socialdemokratiet at se ikke et kært barn, der er tale om.
Jacob Jensen (V), 2016-11-11:
Der vil jeg også gerne, som hr. Benny Engelbrecht var inde på i sin tale, kvittere for det samarbejde, der er, og for den kvalitet, der ligger i de ting, der er fra Det Økonomiske Råd, når de kommer med de forskellige rapporter, som vi også i Finansudvalget og i andre sammenhænge tager ned og diskuterer indgående.
Rosa Lund (EL), 2012-05-15:
En sådan garanti vil kunne opfyldes – og nu vil jeg bare tage imod invitationen til at komme med nogle gode ideer – hvis vi benytter sociale klausuler, hvis vi giver mulighed for, at flere virksomheder kan gå sammen om en uddannelsesaftale, og hvis vi fjerner noget af papirarbejdet.
Kirsten Jacobsen (FP), 1998-12-03:
Det betyder ikke, at vi vil sige, at det er en stor og vigtig sag for os, og at vi vil stemme imod, at man ratificerer en aftale, man allerede har indgået, men vi er altså nødt til at sige, at vi er helt sikre på, at almindelige banker meget let kunne løfte denne her opgave.
Kim Christiansen (DF), 2008-01-31:
Og der har tyskerne forpligtet sig til senest 7 år efter færdiggørelsen, altså senest i 2025, at etablere en tosporet jernbane og en firesporet vej, for i dag og de næste 7 år efter færdiggørelsen - fra 2018 og i værste fald frem til 2025 - vil der kun være en etsporet jernbane.
Lene Espersen (KF), 2007-04-18:
Her går vi altså skridtet videre og siger, at de mennesker, der er så dybt afhængige af narkotika, altså ikke skal forfølges af bøderegimer og ad den vej oparbejde en meget stor gæld, som de med høj sandsynlighed aldrig nogen sinde kan betale tilbage igen – og hvis de skulle forsøge på det, bliver det i hvert fald ved kriminalitet.
Johs. Poulsen (RV), 2010-06-01:
For det andet at skovpolitik rigtigt udformet i allerhøjeste grad bidrager til, at man forøger naturkvaliteterne og forøger biodiversiteten, og det i sig selv er en kvalitet, men det er også en nødvendighed set i lyset af de forpligtelser, vi internationalt har på området.
Tove Videbæk (KRF), 2000-05-03:
Dette punkt følger en udtalelse fra Kammeradvokaten, der siger, »at inhabilitetsbestemmelserne i lokal radio- og fjernsynsbekendtgørelsen, for så vidt angår medlemmerne af de lokale radio- og fjernsynsnævn, savner en sikker hjemmel i loven.« Egentlig skulle man synes, at det står højt og tydeligt nok i den gældende lovs kapitel 5, § 23, men denne paragraf er enkelte steder i landet i højeste grad ikke blevet respekteret, og derfor trænges der til en præcisering af både nævnets kompetence og habilitet. Enkelte steder har vi hørt om tilfælde, hvor medlemmer af det lokale tv-nævn også har aktier og indflydelse i den lokale kommercielle tv-station.
Kamal Qureshi (SF), 2011-05-19:
Derfor var vi selvfølgelig også fra SF's side imod forslag om et forbud mod tørklæder eller lignende religiøse symboler, fordi vi ikke mener, det er vejen frem i et samfund at lave forbud mod folks mulighed for at kunne praktisere og stå ved deres religion, også i henhold til det, der står i grundloven, som den socialdemokratiske ordfører, fru Karen Klint, også læste op.
Jacob Mark (SF), 2018-11-08:
Forslag til vedtagelse »Folketinget konstaterer, at regeringens omprioriteringsbidrag, der årligt pålægger uddannelsesinstitutionerne at spare 2 pct., forringer institutionernes mulighed for at tilbyde fagligt gode uddannelser i hele landet, udvikle gode og inkluderende studiemiljøer og arbejde med de studerendes trivsel og faglige udvikling.
Morten Bødskov (S), 2002-04-25:
Men jeg tror også, det er gået op for folk, der har fulgt debatten, at det er helt klart, at fødevareministeren ikke har noget ønske om at accelerere den økologiske udvikling og dermed heller ikke noget ønske om at fremme det, som økologien jo skal være, når vi taler fødevaresikkerhed, nemlig et valg til forbrugerne, så de har en mulighed for at vælge anderledes, når det handler om fødevarer, og dermed få styrket deres fødevaresikkerhed.
Lene Espersen (KF), 2002-05-31:
Og det billede, der tegner sig, er sådan set ganske klart: Kl. 9.15 Domstolsstyrelsen har givet udtryk for, at der ikke er noget problem i år, men at man næste år vil finde, at der bliver problemer, såfremt de besparelser, der er lagt op til, bliver gennemført som udtrykt i BO-tallene. Derfor har regeringen også tilkendegivet, at der for øjeblikket foregår forhandlinger mellem Finansministeriet, Domstolsstyrelsen og Justitsministeriet for at finde en tilfredsstillende løsning på sagen.
Claus Hjort Frederiksen (V), 2003-11-13:
Derfor blev det stoppet, og jeg kan konstatere, at Tilsynsrådet også har underkendt det, man foretog sig i Nyborg Kommune. Med hensyn til Bodum er der jo faldet afgørelser, der har kaldt det konkurrenceforvridende, og derfor har jeg ingen grund til at foretage mig noget i den sag.
Frank Aaen (EL), 2009-05-19:
Derfor vil vi foreslå, at man gør noget andet, altså sætter fart i den civile udvikling i stedet for. Inden jeg fortsætter med det her, vil jeg også lige sige, at meget af det, der sker i Pakistan, er akkurat det samme som det, der sker i Afghanistan, nemlig en reaktion mod amerikanerne.
Jesper Langballe (DF), 2010-01-13:
Det lovforslag, vi står med her, er blevet til efter et ønske fra Dansk Folkeparti under finanslovforhandlingerne, og vi finder selvfølgelig, at det er et rigtig godt tiltag i en krisetid, at de, der står med en akademisk uddannelse, men som på grund af krisen risikerer arbejdsløshed, kan blive hjulpet hen der, hvor der er arbejde, ved at man drejer på nogle skruer, ved at man supplerer med et ekstra uddannelsesforløb.
Ole Sohn (SF), 2003-03-19:
Når nu Det Konservative Folkeparti vælger at støtte regeringen i dens handlen, som er i strid med FN-beslutningerne, hvor man i øvrigt også går uden om NATO og EU og dermed slavisk følger, hvad den amerikanske præsident mener er rigtigt, så er det mindste, man vel kan forlange, at Det Konservative Folkeparti over for Folketinget redegør for, hvilke nye regler der så skal gælde i kampen mod diktatorer. Skal det være sådan, at nu tager vi Saddam Hussein, som i øvrigt er blevet opfostret og bevæbnet af USA og af England, men når man nu har fjernet ham, må den logiske konsekvens af de nye regler vel være, at så går man videre til Iran, til Saudi-Arabien og alle mulige andre diktaturlande?
Preben Bang Henriksen (V), 2023-05-30:
Vi ser ingen grund til at ændre loven på det foreliggende grundlag og bemærker i øvrigt, at der foreligger nogle henvendelser eller rettere sagt svar på høringer fra Danske Erhvervsskoler, Danske Gymnasier, Danske Universiteter, Skolelederforeningen, Danske Skoleelever osv.
Morten Helveg Petersen (RV), 2002-05-27:
Og i tilfælde af, at hr. Ulrik Kragh skulle være uenig med mig i den tolkning, kan jeg kun sige, at jeg heldigvis har Venstres Ungdoms fulde og hele støtte på det felt. Så det er ikke kun mig, der har den udlægning af teksten.
Claus Hjort Frederiksen (V), 2008-04-09:
Her skal jeg bare nævne et par initiativer: Der er afsat 10 mio. kr. årligt fra 2008 til 2011 til at medfinansiere en særlig arbejdsmiljørådgivning, og Videncenter for Arbejdsmiljø får styrket deres arbejde med 25 mio. kr.
Louise Frevert (DF), 2002-10-08:
Den ene ting er, om de beløb, man skønner skal bruges til socialpædagogisk støtte til elever med særlige behov, er store nok, og på hvilket grundlag man har udarbejdet disse skøn, idet jeg mener, at beløbene er meget små i forhold til, at det er en tung gruppe, vi her taler om.
Anni Matthiesen (V), 2024-05-28:
Ministeren har netop sagt fra talerstolen, at han gerne drøfter det her videre for at prøve at komme tættere på, at vi kan finde en fælles løsning på det her med at lave tre-d-scanninger, og jeg kan også rolig sige, at Venstre siger ja tak til at være med til at drøfte det her videre.
Claus Larsen-Jensen (S), 2000-08-24:
: Jeg vil sige, at den nødbremse, hr. Frank Dahlgaard vil bruge, altså ikke i dagens verden er særlig anvendelig i værktøjskassen, og jeg vil også gerne sige, at det jo heller ikke er sådan, at Danmark befinder sig som en frit svævende satellit eller lever under en lukket osteklokke, fuldstændig uafhængig af de andre.
Tom Behnke (KF), 2010-04-09:
Derudover kan jeg jo forstå, at Rigspolitiet har en løbende overvågning af det her område og senest har tilkendegivet, at det fortsat er Rigspolitiets indtryk, at sikkerheden i Danmark rent faktisk er meget høj, og jeg kunne forstå på justitsministerens tale her i dag, at justitsministeren har bedt Rigspolitiet om at lave en fornyet gennemgang af hele det her område, netop for at man til stadighed er helt opdateret på, at vi har de bedst mulige regler her i landet.
Kamal Qureshi (SF), 2007-05-11:
Men årsagen til, at vi jo fastholder, at det er vigtigt med det her lægeordinerede heroin, og årsagen til, at vi fremsætter det her forslag, er jo, og det håber jeg også hr. Hans Andersen vil kunne bekræfte, at på trods af alle vore gode initiativer, som vi har lavet i fællesskab, så er dødstallet jo ikke faldet i Danmark blandt stiknarkomaner, mens det er faldet i landene omkring os – især i de lande, hvor man har indført lægeordineret heroin.
Ellen Trane Nørby (V), 2021-06-03:
Men jeg vil egentlig gerne spørge ordføreren, om ordføreren og Socialdemokraterne på baggrund af den redegørelse, vi nu har fået, genovervejer, hvor klogt det var at lave et lovindgreb mod lærerne med lov nr. 409, som den nuværende statsminister, fru Mette Frederiksen, jo stod bag som beskæftigelsesminister.
Uffe Elbæk (FG), 2022-03-29:
I den tidligere debat snakkede jeg lidt om virksomheder, der har en udviklingsafdeling, og hvis man skal bruge det billede også på det her, kan man sige, at vi altså er bestyrelsen, det er os, der træffer beslutningerne herinde i Folketingssalen, og at borgertinget så er det, man vil kalde et advisory board, som kommer med et andet perspektiv på en given problemstilling og siger: Det her vil vi gerne anbefale I tager dybt seriøst.
Holger K. Nielsen (SF), 2005-06-14:
Hvis det ikke kan lade sig gøre, håber jeg, at vi under alle omstændigheder kan få et tilsagn om, at vi til efteråret, når vi ser på udviklingen, da kan dels følge udviklingen, dels få en uvildig undersøgelse af det her, virkelig få det analyseret og så på det grundlag eventuelt tage sagen op igen.
Morten Østergaard (RV), 2008-04-22:
Det var mere et spørgsmål om den selektive udvælgelse af tal, og man kan sige, at jeg i hvert fald heller ikke har hørt en afkræftelse af det, som er et ubestrideligt faktum, nemlig at der i dag - hoved for hoved - er flere ledige indvandrere og efterkommere af indvandrere end dengang, regeringen overtog magten i 2001.
Eva Kjer Hansen (V), 2005-10-12:
Det, jeg synes er vigtigt i forbindelse med folkeskolen, er jo de aftaler, der er indgået både nu og undervejs med henblik på at sætte mere fokus på fagligheden, men også med henblik på at inddrage test, sådan at vi sikrer, at børnene får lært det, det er meningen de skal lære, og sådan at vi ikke ender i en situation, hvor en stor gruppe går ud af folkeskolen uden overhovedet at kunne læse ordentligt og dermed er hindret i at komme videre i et uddannelsesforløb.
Mattias Tesfaye (S), 2024-10-11:
Jeg skal måske også som en tilføjelse til det første spørgsmål sige, at jeg jo også synes, det er interessant, at det høringssvar, der faktisk kommer fra Forældrenes Landsorganisation, afsluttes med, at de skriver, at de kan bakke op om retten til, at deltidspasning for forældre på barsel annulleres i den nuværende form, fordi de også betragter det sådan, at det faktisk ikke er til gavn for institutionen og dermed for de børn, der er på institutionen, at der er den her regel.
Thomas Jensen (S), 2013-05-22:
Jeg vil igen sige, at det for hr. Dennis Flydtkjær vil fremgå tydeligt af den domskommentar, som ligger fra Skatteministeriet, og som blev oversendt til Folketingets Skatteudvalg i aftes, hvordan sagerne forholder sig, og at der ikke er sket en praksisændring i Kinnocksagen.
Ole Sohn (SF), 2002-01-23:
Nu er Folketingets talerstol måske nok den mindst egnede talerstol til at føre forhandlinger fra, men alligevel vil jeg godt spørge hr. Bent Bøgsted: Hvis man nu forestiller sig, at Dansk Folkeparti, hvad der vel ikke er helt utænkeligt, har lavet en eller anden form for aftale med regeringen på en række områder, så er det klart, at så er man bundet af det.
Josephine Fock (ALT), 2018-10-25:
For jeg havde faktisk troet, at Dansk Folkeparti ville være positive over for det her, ikke mindst set i lyset af vores fremragende samarbejde i forbindelse med de bemærkninger, vi i fællesskab har haft til databeskyttelseslovgivningen, og jeg synes jo, at det her nærmest er en forlængelse af de diskussioner, vi har haft omkring databeskyttelseslovgivningen.
Eyvind Vesselbo (V), 2007-04-20:
Altså, selv om man ikke har løst hele problemet, og selv om CO2-udslippet er steget for flytrafikken, så kan det jo godt være – det mener jeg jo, og det viser tallene – at den teknologiudvikling, der har været, har gjort, at der, i forhold til hvis den ikke havde været der, er sket et kraftigt fald i CO2-udslippet.
Jakob Sølvhøj (EL), 2017-11-07:
Jeg vil også sige, at det er mit indtryk, at der er en fælles erkendelse i virkeligheden på tværs af de politiske partier om, at der er alt for mange unge, der forlader folkeskolen uden at have tilstrækkelige kompetencer til at tage sig en ungdomsuddannelse eller på sigt en videregående uddannelse.
Esben Lunde Larsen (V), 2016-03-03:
Fru Pia Olsen Dyhr inviterede mig til at tage op og se på området sammen med fru Pia Olsen Dyhr, og jeg kunne jo så, som fru Pia Olsen Dyhr nævnte, iføre mig en sikkerhedsvest eller en badevest, og det vil jeg stærkt overveje, hvis fru Pia Olsen Dyhr så ifører sig bikini.
Keld Albrechtsen (EL), 2004-09-07:
Nu har vi oplevet først fru Rikke Hvilshøj og derefter hr. Lars Barfoed give den meget klare, men direkte modstridende melding, at nedskæringerne vil fortsætte i Miljøministeriet. Jo, det var det, hr. Lars Barfoed lige meddelte, og det var i det mindste ærligt.
Joachim B. Olsen (LA), 2016-12-15:
Jeg siger jo specifikt, at jeg synes, det er godt, at man afholder høringer, hvor der kommer eksperter, professorer – også de embedsmænd, der sidder og arbejder med modellerne – ind og gør os klogere på, hvordan de arbejder med dem, og hvad den nyeste forskning siger, og at der er en faglig diskussion mellem dem i sådan en paneldebat, som det jo konkret vil være, ikke?
Villy Søvndal (SF), 2000-03-29:
Jeg synes, det er bekymrende, og jeg synes, det er groft at tage FN til indtægt for en retsløshed, som FN ikke selv ønsker, og jeg synes, det er alt, alt for tidligt allerede nu at afvise, at man kan finde et sæt af nye spilleregler.
Franciska Rosenkilde (ALT), 2023-05-03:
Så vi er et sted, hvor vi er nødt til at overveje, hvordan vi kan sikre, at den her type landbrug ikke bare forsvinder, fordi det simpelt hen er for dyrt at etablere sig i mindre skala, og fordi det bliver for dyrt at drive, hvis ejendomsskatten stiger så markant, som der i mange tilfælde lægges op til.
Rune Lund (EL), 2018-03-15:
Men ligesom fru Karin Gaardsted må jeg sige, at det dog er nogle meget vide rammer for indsamling af data, som der her er lagt op til, og jeg er fuldstændig enig med fru Karin Gaardsted i, at det er noget, som vi skal dykke ned i i udvalgsbehandlingen.
Pia Gjellerup (S), 2006-04-04:
Mens der jo omvendt måske kan tænkes at være kommuner, der har sagt: Vi har uafviseligt store udgifter; nok ligger vi over den gennemsnitsvækst, der er tilsigtet, men det er der meget gode grunde til – der er bl.a. en kommunalreform, som vi skal løfte.
Pia Christmas-Møller (KF), 2007-05-31:
Vi mener, det er helt afgørende, at skatten på den sidst tjente krone bliver lettet, fordi det er forudsætningen for, at flere yder en ekstra indsats på arbejdsmarkedet, og dermed en forudsætning for, at arbejdsudbuddet bliver øget, og det er forudsætningen for, at velfærden kan blive øget.
Ole Glahn (RV), 2006-01-12:
Det kunne man måske forestille sig at det blev efter de reaktioner, vi har set på truslen om indgreb, så mener hr. Thulesen Dahl ikke, det er rimeligt, at Folketinget kan få lejlighed til at få oplyst og debatteret, efter hvilke kriterier man foretager et eventuelt indgreb, hvis det måtte blive nødvendigt?
Maja Panduro (S), 2010-05-04:
Men når vi gerne vil være med til at se på en strafskærpelse, så handler det også om, hvor pengene fra den her voksende industri kanaliseres hen, og ifølge flere efterretningstjenester, også vores eget PET, og ifølge kilder i det danske somaliske miljø, går store dele af fortjenesten fra katsmuglingen til at finansiere terrororganisationer, bl.a. den somaliske al-Shabaab, som vi jo desværre har stiftet bekendtskab med i Danmark for nylig.
Carsten Hansen (S), 2001-06-01:
Vi vil gerne være med til at renovere, men på lige vilkår. Med den måde, hvorpå den her icitamentsstruktur bliver indrettet på, betyder det, at det for enhver kommunalbestyrelse vil være helt entydigt, at det er langt, langt billigere for dem at renovere på de vilkår, for staten betaler jo.
Anne Grete Holmsgaard (SF), 2003-10-23:
Til den anden del af hr. Kim Andersens spørgsmål: Jeg har jo ikke foreslået, at ministeren skulle have stillet sig op på den her talerstol og så sagt: Her er forslag nr. 1, 2, 3, 4, 5, 6, 7, tror jeg hr. Kim Andersen var oppe på.
Hans Kristian Skibby (DF), 2019-04-12:
Det er også der, hvor dem, der udbyder lånene, ikke kan blive enige om, hvordan de skal tillade hinanden at få informationsadgang osv. i forhold til en rigtig god kreditvurdering, så man kan få fjernet kreditten fra de mennesker, som enten i forvejen er overbelånte med andre typer af dårlige lån, eller som ikke har betalingsevne eller formue til overhovedet at komme i en situation, hvor de kan godkendes til et lån.
Lene Espersen (KF), 2004-11-23:
Man kan sige, at der ikke var så stor søgning på det, men efterfølgende har vi nu undersøgt det igen, og det virker som om, at det er ved at være et godt og veletableret system ude i politikredsene, at man kan søge om overfaldsalarmen og også faktisk have den i ganske lang tid, hvis man føler et behov for det.
Anders Samuelsen (LA), 2008-10-09:
Jeg synes sådan lige i parentes bemærket, at det ville være fair at sige, at man godt ville tage et medansvar for, at der er så mange, der er kommet i arbejde, for jeg tror, at en stor del af æren også skal gives til de dygtige danske virksomheder og virksomhedsejere og virksomhedsledere og medarbejdere på arbejdspladserne, som sikrer, at man hele tiden udnytter de muligheder, som opstår på arbejdsmarkedet.
Per Clausen (EL), 2010-05-20:
Til gengæld vil jeg sige, at jeg, når vi snakker om det med den kollektive trafiks rolle i de tyndtbefolkede dele af Danmark, jo var glad for at høre Dansk Folkepartis ordførers meget klare tilkendegivelse i forbindelse med Vestbanen, som jo oven i købet er en jernbane.
Rune Lund (EL), 2007-05-15:
Derfor synes vi, at det er på tide, at der kommer en ny strategi for, hvordan man kan gavne befolkningerne i EU, i stedet for hele tiden at tænke på, hvordan man kan lave nedskæringer, hvordan man kan lave bedre forhold for de store virksomheder, fordi det jo faktisk ikke bare er den måde, som man gavner flest mennesker på, det er faktisk også den måde, man rent faktisk skaber de mest konkurrencedygtige økonomier på.
Margrete Auken (SF), 2002-04-04:
Jamen det viser sig, at det udredningsarbejde er Ørestadsselskabet gået i gang med for 4 år siden. Så får jeg pludselig at vide, at det slet ikke er Ørestadsselskabet, det er Københavns Kommune, og det er Trafikministeriet, der har bevilget de der penge.
Louise Elholm (V), 2024-04-19:
Jeg har sådan set haft svært ved at bestemme mig for, hvad jeg vil spørge om, men jeg tror faktisk, at det, jeg vil spørge om, er noget, jeg blev opmærksom på i sommer, da jeg besøgte Grønland, nemlig at det ikke er unormalt, at ældre fra bygderne enten rejser til Nuuk eller til Danmark, fordi man der som ældre lettere kan få de sundhedstilbud, man har brug for.
Ane Halsboe-Jørgensen (S), 2023-11-22:
Vi sætter også ind med indsatser inden for beskæftigelsessystemet for den her gruppe, og jeg tror, at vi kan blive enige om, at det bedste, vi kan gøre, er at give så håndholdt en hjælp, at fremtiden ligger uden for kontanthjælpssystemet.
Karen Hækkerup (S), 2012-05-25:
I regeringens forslag vil der maks. kunne være 48 år mellem forældre og adoptivbørn, og man vil selvfølgelig kunne modtage et ældre barn, hvis man er over 48 år, men jeg synes ikke, at vi skal åbne op over for, at forældre på 51 år skal kunne modtage spædbørn.
Yildiz Akdogan (S), 2008-05-29:
I den underklasse er der faktisk også nydanske borgere, og med udgangspunkt i det vil jeg gerne spørge ordføreren, hvordan han ser på den udvikling, hvis man fokuserer på problematikken og i stedet for bare kun at se på, hvor det går godt, også prøver at se på, hvor det ikke går så godt, især for vores nydanske borgere.
Peder Hvelplund (EL), 2021-05-06:
Det, I har været udsat for, svarer jo til, at I har bestået teoriprøven og er kommet op til køreprøven, hvor den motorsagkyndige siger: I kører sådan set fint, og I ville godt kunne få et kørekort, men vi har lige ændret reglerne, så I får ikke kørekortet; I skal starte forfra, og I skal sådan set også betale for det en gang til, og så kan I i øvrigt heller aldrig nogen sinde få det.
Kristian Thulesen Dahl (DF), 2000-09-06:
Men vil hr. Claus Larsen-Jensen dermed sige, at der slet ikke er nogen sammenhæng mellem, at euroens kurs bliver presset nedad hele tiden på trods af seks rentestigninger i år, at der slet ikke er nogen sammenhæng med det, og så den manglende udbygning af den politiske union, som mange uafhængige økonomer taler for er en nødvendighed for at få euroen forstærket i kurs og få øget troværdigheden omkring euroen?
Svend Auken (S), 2001-05-08:
Og med fru Aase D. Madsens synspunkter glæder jeg mig over, at hun aldrig nogen sinde får indflydelse på mig i min energipolitik, og kan kun udtrykke sympati med andre partier, som måske bliver nødt til at basere sig på fru Aase D. Madsens støtte på et senere tidspunkt. Til fru Anni Svanholt vil jeg sige, at hun og andre ordførere, men især hun, gjorde meget ud af energibesparelser, og der er jeg enig med hende.